* **Βουδαπέστη - Παραδουνάβια χωριά - Βιέννη 6 μέρες / 4 νύχτες Οδικώς**

**1-2η Ημέρα | Θεσσαλονίκη – Βουδαπέστη - Κρουαζιέρα Δούναβη.**

Συγκέντρωση στα γραφεία μας το βράδυ στις 21:30 και άμεσα αναχώρηση για την πρωτεύουσα της Ουγγαρίας. Άφιξη νωρίς το μεσημέρι στη Βουδαπέστη και τακτοποίηση στο ξενοδοχείο μας. Το βράδυ προτείνουμε προαιρετικά ένα νυχτερινό γύρο πόλης (by night), όπου θα θαυμάσουμε φωτισμένα τα κυριότερα μνημεία της πόλης και στη συνέχεια μια ρομαντική κρουαζιέρα στο Δούναβη, που θα σας χαρίσει τέλεια θέα από το φωταγωγημένο Μέγαρο Μουσικής Vigado και τα υπόλοιπα λαμπερά κτίρια μεταξύ των γεφυρών Margaret και Rakoczi.

**3η Ημέρα | Βουδαπέστη Ξενάγηση πόλης - Παραδουνάβια χωρία**

Πρωινό και αμέσως ξεκινάμε την περιήγηση μας με τα ωραιότερα κτίρια της Βουδαπέστης που είναι χτισμένα πάνω στις όχθες του Δούναβη, μεταξύ των οποίων το Βασιλικό Ανάκτορο, εκκλησίες, ιστορικά ανάκτορα και το Κοινοβούλιο της Ουγγαρίας. Πεζή περιήγηση: Η συνοικία του Πύργου και η Παλιά Πόλη έχουν πεζοδρομηθεί και επανάκτησαν την αρχική τους γοητεία. Στην περιοχή λόφος του Πύργου, μπορεί κανείς να επισκεφτεί εκτός από το Ανάκτορο των Αψβούργων, το Μουσείο Ιστορίας της Βουδαπέστης, την κρήνη του Ματθία, το Θέατρο του Πύργου, το Ανάκτορο Σάντορ αλλά και την Εθνική Πινακοθήκη Ουγγαρίας, όπου είναι συγκεντρωμένα τα πολυτιμότερα έργα ουγγρικής τέχνης. Περπατώντας την παλιά πόλη της Βούδας, σταθείτε στην οδό των Λόρδων, όπου παλιότερα έμεναν αριστοκράτες και έμποροι. Αξίζει να δείτε την εκκλησία του Αγίου Ματθία, τον ‘’Προμαχώνα των Ψαράδων’’ με τους κωνικούς πύργους και την υπέροχη θέα . Στη συνέχεια ελεύθερος χρόνος για καφέ και αμέσως μετά αναχώρηση για το Szentendre (Άγιος Ανδρέας), ένα παραδοσιακό χωριό της Ουγγαρίας. Θα επισκεφτούμε το μουσείο κεραμικής τέχνης της γλύπτριας ΜαργκίτΚόβατς, και την ορθόδοξη εκκλησία του 1752. Περιπλανηθείτε στο χωριό των Καλλιτεχνών και των Καλών Τεχνών, όπως χαρακτηριστικά αποκαλείται ο Άγιος Ανδρέας, όπου μπορείτε να αγοράσετε κρύσταλλα, πορσελάνες και πολλά αναμνηστικά δώρα. Συνεχίζουμε για το Visegrad, το επόμενο χωριό πάνω στο Δούναβη. Θα θαυμάσουμε και θα περιηγηθούμε στα δύο τεράστια κάστρα, χτισμένα από τον Βασιλιά Μπέλα Δ’ για την προστασία της περιοχής από τους Μογγόλους. Στη συνέχεια θα επισκεφθούμε το Βασιλικό Παλάτι χτισμένο από τον Βασιλιά Λουδοβίκο Α’. Τέλος θα σταματήσουμε στο χωριό Esztergom, όπου θα δούμε τα πολυάριθμα αξιοθέατα, ανάμεσα στα οποία είναι: η Βασιλική, το Κάστρο και ο Καθεδρικός Ναός του Ezstergom, και η υπέροχη θέα του Δούναβη από το κάστρο, ιδανική για φωτογραφίες. Αργά το απόγευμα επιστροφή στο ξενοδοχείο μας . .

**4η Ημέρα | Προαιρετική ημερήσια εκδρομή στην Βιέννη.**

Πρωινό και αναχώρηση προαιρετικά για τη Βιέννη. Στην περιήγησή μας θα θαυμάσουμε τα θερινά ανάκτορα της Μαρίας Θηρεσίας, το πασίγνωστο Σένμπρουν, που θεωρείται ισάξιο των Βερσαλλιών, θα δούμε το ανάκτορο Μπελβεντέρε και θα περιηγηθούμε την περίφημη λεωφόρο του Ρινγκ όπου θα δούμε τα πιο σημαντικά αξιοθέατα της Βιέννης, όπως το Δημοτικό Πάρκο, την Όπερα, το τετράγωνο των Μουσείων, την πύλη του Φραγκίσκου Ιωσήφ, το Κοινοβούλιο, το Δημαρχείο, το παλιό Ανακτορικό θέατρο, το Πανεπιστήμιο και την Εκκλησία του Τάμματος, τη ΦωτίφΚίρχε. Στη συνέχεια θα καταλήξουμε στον καθεδρικό ναό του Αγ. Στεφάνου και θα περιδιαβούμε την ιστορική συνοικία της ελληνικής παροικίας. Χρόνος ελεύθερος. Στην συνέχεια επιστροφή αργά το απόγευμα στην Βουδαπέστη. Το βράδυ προαιρετική διασκέδαση σε ταβέρνα με τσιγγάνικα βιολιά.

**5η Ημέρα | Προαιρετική ημερήσια εκδρομή στη Μπρατισλάβα.**

Πρωινό και αναχώρηση προαιρετικά για μια από τις πιο όμορφες μητροπόλεις της Ευρώπης, η Μπρατισλάβα απλώνετε σε μια έκταση 48.845 τετραγωνικών χιλιομέτρων και βρίσκεται στην καρδιά της Κεντρικής Ευρώπης συνδεόμενη με τις γειτονικές χώρες μέσω του ποταμού Δούναβη. Οι βίλες νότια του ποταμού Δούναβη, τα γιγαντιαία παλάτια και κάστρα από την εποχή του κομμουνισμού, τα σημαντικότερα μουσεία, αλλά και η πληθώρα των μπαρ που πλημμυρίζουν από νεολαία, κάνουν την πόλη να ξεχωρίζει. Το πιο χαρακτηριστικό αξιοθέατο δεν είναι άλλο από το κάστρο, στο οποίο στέφθηκαν Ούγγροι βασιλείς και φυλάσσονται αρκετά κοσμήματα του στέμματος. Η θέα που προσφέρει από ψηλά είναι φανταστική. Σε απόσταση αναπνοής απλώνεται η κεντρική αρτηρία της Μπρατισλάβα, ο Βεντούρσκα. Ένας πολυσύχναστος δρόμος γεμάτος καφέ, εστιατόρια και μπαρόκ παλάτια. Επόμενη στάση μας το υπέροχο σιντριβάνι στην κεντρική πλατεία της παλαιάς πόλης. Χρόνος ελεύθερος και επιστροφή Το βράδυ σας προτείνουμε μια κρουαζιέρα στον ποταμό Δούναβη για να θαυμάσετε εν πλω τα φωταγωγημένα κτίρια της πόλης με την μακροχρόνια ιστορία και την πλούσια πολιτιστική κληρονομιά.

**6η Ημέρα | Βουδαπέστη – Θεσσαλονίκη.**

Πρωινό και στην συνέχεια αναχώρηση με ενδιάμεση στάση για καφέ και γεύμα, για την Θεσσαλονίκη. Άφιξη στην πόλη μας αργά το βράδυ.

|  |  |  |  |  |  |  |
| --- | --- | --- | --- | --- | --- | --- |
| **Βουδαπέστη - Παραδουνάβια χωριά - Βιέννη 6 μέρες / 4 νύχτες** | | | | **21/10 – 26/10 & 25/10 – 30/10 - Πακέτο εκδρομής** | | |
| **Ξενοδοχεία** | **Διατροφή** | **Τιμή σε δίκλινο**  **(early booking 20 πρώτες θέσεις )** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Ibis Styles Budapest City 3\* | Πρωινό | 225 € | 235 € | 179€ | 140 € |  |
| Ibis Budapest City 3\* | Πρωινό | 245 € | 255€ | 189€ | 140€ |
| Danubius Arena 4\* | Πρωινό | 265 € | 275€ | 149€ | 140€ |
| Danubius Hungaria 4\* | Πρωινό | 269 € | 279 € | 149€ | 140€ |
| **Στη τιμή περιλαμβάνονται:** Τέσσερις (4) διανυκτερεύσεις σε ξενοδοχεία 3\* ή 4\* όπως αυτά αναφέρονται στον τιμοκατάλογο. Πρωινό σε μπουφέ στο χώρο του ξενοδοχείου. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Δημοτικοί φόροι & Checkpoint 15 € Προαιρετική εκδρομή στην Βιέννη 25€ ενήλικας – 15 παιδί Προαιρετική εκδρομή στην Μπρατισλάβα 25 € ενήλικας 15 € παιδί. Προαιρετικό by Night & κρουαζιέρα στον Δούναβη 20 € Δείπνο σε τοπικό παραδοσιακό πρόγραμμα στα Τσιγγάνικα Βιολιά : 35€ ανά άτομο. Η ασφάλεια για τον COVID: 15 € ανά άτομο. Ζητήστε αναλυτικότερες πληροφορίες. Φιλοδωρήματα, αχθοφορικά. Είσοδοι σε μουσεία, κάστρα & αρχαιολογικούς χώρους. Οτιδήποτε δεν αναφέρεται στα περιλαμβάνονται. | | | | | | |
|